Starfsmenn Thap Lan þjóðgarðsins í Taílandi björguðu í gær sex fílsungum sem sátu fastir í stórum leðjupolli . Fílarnir komust ekki upp úr pollinum af sjálfsdáðum en þeir fundust á miðvikudagskvöldið . Hluti starfsmannanna sem fundu þá hlupu eftir hjálp en aðrir vörðu nóttinni með fílunum . Þegar fleiri starfsmenn bar að garði vörðu þeir nokkrum klukkustundum í að grafa upp bakka sem fílarnir gátu notað til að komast upp úr pollinum , við mikil fagnaðarlæti þeirra sem fylgdust með . Í samtali við AP fréttaveituna segir yfirmaður þjóðgarðsins að ummerki hafi fundist um að stór fílahjörð hafi verið á svæðinu . Ekki liggur fyrir hve lengi fílarnir höfðu verið fastir í pollinum . Fílar eru þjóðdýr Taílands og voru á árum áður á fána landsins , þegar það hét Síam . Aukin þróun landsins hefur þó leitt til þess að búsvæði þeirra hefur minnkað og fílum hefur fækkað . Nokkrir deyja á ári hverju í árásum fíla í Taílandi .